gplsi/alia_dogv huggingface dataset:
Diari Oficial de la Generalitat Valenciana


Sumari del DOGV 3879, del 16-11-2000 (2000/9112)

Notificació de la resolució dels expedients sancionadors números TTES/040497/217 al TTES/040400/3448.
-----------------------------------------------------------------------------------------------------

### Dades del document

Número de DOGV
:   3879

Data del DOGV
:   16-11-2000

Secció del DOGV
:   V. ALTRES ANUNCIS - G) ALTRES ASSUMPTES

Número del document
:   2000/9112


Organisme emissor
:   Conselleria d'Obres Públiques,Urbanisme i Transports

Tipus de document
:   Anunci

Notificació de la resolució dels expedients sancionadors números TTES/040497/217 al TTES/040400/3448. [2000/F9112]
  
De conformitat amb el que disposen els articles 59.4 i 61 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú (BOE 285, de 27 de novembre de 1992), es fa pública notificació de la resolució dels expedients sancionadors que s'indiquen, instruïts pel Servei Territorial de Transports a les persones o entitats denunciades que a continuació es mencionen, ja que s'ha intentat la notificació en l'últim domicili conegut, i no s'ha pogut realitzar.
  
Els expedients corresponents es troben en el Servei Territorial de Transports, i els interessats poden interposar un recurs ordinari en el termini d'un mes, comptador des de l'endemà de la seua publicació en el Diari Oficial de la Generalitat Valenciana.
  
Transcorregut aquest termini sense que s'haja fet ús del dret d'interposar recurs, es tindran per fermes les resolucions.
  
València, 26 d'octubre de 2000.- L'instructor, cap del Servei Territorial de Transports de València: Antonino Muñoz Calatayud.
  
Conselleria d' Obres Públiques,
  
Urbanisme i Transports
Diari Oficial de la Generalitat Valenciana


Sumari del DOGV 3863, del 24-10-2000 (2000/8228)

Informació pública sobre l'aprovació del projecte d'urbanització del camí Vell de Massalfassar.
-----------------------------------------------------------------------------------------------

### Dades del document

Número de DOGV
:   3863

Data del DOGV
:   24-10-2000

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2000/8228


Organisme emissor
:   Ajuntament de Museros

Tipus de document
:   Anunci

Informació pública sobre l'aprovació del projecte d'urbanització del camí Vell de Massalfassar. [2000/X8228]
  
El ple de l'Ajuntament, en sessió del dia 5 d'octubre de 2000, acordà sotmetre a informació pública l'aprovació del projecte d'urbanització camí Vell de Massalfassar.
  
Sotmetre a informació pública, per termini de 20 dies, mitjançant edicte en el Diari Oficial de la Generalitat Valenciana, l'aprovació del projecte d'urbanització camí Vell de Massalfassar, redactat per l'arquitecte senyor Enrique Gomar Parra, a l'objecte que puguen plantejar-se al·legacions a l'expedient, el qual es troba dipositat a la Secretaria General d'aquest ajuntament per a la seua consulta.
  
Si transcorregut el termini d'exposició pública, i no havent-se presentat al·legacions al projecte d'urbanització del camí Vell de Massalfassar, aquest s'entendrà definitivament aprovat.
  
Tot això d'acord amb el que estableixen l'art. 53.1 i els articles concordants de la Llei 6/1994, de 15 de novembre, Reguladora de l'Activitat Urbanística, i l'art. 139.1 del Decret 201/1998, de 15 de desembre, del Govern Valencià, pel qual s'aprova el Reglament de Planejament de la Comunitat Valenciana.
Diari Oficial de la Generalitat Valenciana


Sumari del DOGV 3826, del 31-08-2000 (2000/6629)

Recurs d'apel·lació que se segueix al rotlle 852/1999. Cèdula de notificació i citació a termini.
-------------------------------------------------------------------------------------------------

### Dades del document

Número de DOGV
:   3826

Data del DOGV
:   31-08-2000

Secció del DOGV
:   IV. ADMINISTRACIÓ DE JUSTÍCIA - C) CITACIONS A COMPAREIXENÇA JUDICIAL I EXECUCIÓ DE SENTÈNCIES

Número del document
:   2000/6629


Organisme emissor
:   Audiència Provincial de València

Tipus de document
:   Anunci

Recurs d'apel·lació que se segueix al rotlle 852/1999. Cèdula de notificació i citació a termini. [2000/Q6629]
  
La Secció Sisena de l'Audiència Provincial de València, en el recurs d'apel·lació que se segueix al rotlle 852/1999, que prové de les actuacions de desnonament número 99/1998, promogudes pel senyor Alfredo Martínez Marí contra els avui difunts el senyor Antonio José Barberá Marín i la senyora Silvia Gay Navarro, ha dictat la resolució que literalment diu així:
  
«Audiència Provincial de València
  
Secció Sisena
  
Ortega, Pérez, Bonet
  
València, 20 de juliol de 2000
  
Expediu edictes, que es fixaran en el Diari Oficial de la Generalitat Valenciana, i a les estrades d'aquest jutjat així com al Jutjat de Pau de Cullera en què se cite els hereus dels demandats apel·lants, el senyor Antonio José Barberá Marín i la senyora Silvia Gay Navarro, perquè si els interessa segons dret en el termini de 10 dies compareguen davant aquest tribunal per a mostrar-se part en el procediment, amb l'advertència que se'ls efectuarà el perjudici que corresponga.
  
Així ho disposa la secció i ho firma el president. En done fe. Davant meu».
  
Aquesta cèdula es publica en el Diari Oficial de la Generalitat Valenciana, d'acord amb el que s'ha acordat.
Diari Oficial de la Generalitat Valenciana


Sumari del DOGV 3864, del 25-10-2000 (2000/8479)

Recurs contenciós administratiu número 2/2162/1998. Citació a termini.
----------------------------------------------------------------------

### Dades del document

Número de DOGV
:   3864

Data del DOGV
:   25-10-2000

Secció del DOGV
:   IV. ADMINISTRACIÓ DE JUSTÍCIA - C) CITACIONS A COMPAREIXENÇA JUDICIAL I EXECUCIÓ DE SENTÈNCIES

Número del document
:   2000/8479


Organisme emissor
:   Conselleria de Justícia i Administracions Públiques

Tipus de document
:   Anunci

Recurs contenciós administratiu número 2/2162/1998. Citació a termini. [2000/M8479]
  
La secretària general de la Conselleria de Justícia i Administracions Públiques fa saber:
  
Que la senyora Nieves Rubio Olivares ha interposat recurs contenciós administratiu número 2/2162/1998, davant la Sala Contenciosa Administrativa, Secció Segona, del Tribunal Superior de Justícia de la Comunitat Valenciana, contra la Resolució de 15 de maig de 1998 de la Subsecretaria de Justícia, Conselleria de Benestar Social, sobre desestimació de sol·licitud de reconeixement interessada en l'expedient de reordenació voluntària d'efectius
  
Per això, i en compliment del que disposa l'article 49 de la Llei 29/1998, de 13 de juliol, Reguladora de la Jurisdicció Contenciosa Administrativa, es comunica als possibles interessats que ha sigut tramés al citat jutjat l'expedient administratiu impugnat, i se'ls cita, per un termini de nou dies, a fi que puguen comparèixer a les referides actuacions, si ho estimen convenient, mitjançant un escrit en la deguda forma i dirigit al dit jutjat. Es fa constar, això no obstant, que la Generalitat Valenciana, representada pels lletrats del Gabinet Jurídic de la Presidència, compareix en aquest recurs, en defensa del manteniment de l'acte recorregut.
Diari Oficial de la Generalitat Valenciana


Sumari del DOGV 3741, del 03-05-2000 (2000/2739)

Expedient 428/1997– AIA. Estudi d'impacte ambiental: desballestament de vehicles en partida Camí Calderona, polígon 73, parcel·la 170-A al terme municipal de Museros (València).
---------------------------------------------------------------------------------------------------------------------------------------------------------------------------------

### Dades del document

Número de DOGV
:   3741

Data del DOGV
:   03-05-2000

Secció del DOGV
:   V. ALTRES ANUNCIS - E) MEDI AMBIENT

Número del document
:   2000/2739


Organisme emissor
:   Conselleria de Medi Ambient

Tipus de document
:   Anunci

Expedient: 428/1997- AIA. Estudi d'impacte ambiental: desballestament de vehicles en partida Camí Calderona, polígon 73, parcel·la 170-A al terme municipal de Museros (València). [2000/M2739]
  
Segons es disposa en l'article 22 del Decret 162/1990, de 15 d'octubre, pel qual s'aprovà el Reglament, per a l'Execució de la Llei 2/1989 , de 3 de març, d'Impacte Ambiental, de la Generalitat Valenciana, i fent ús de les facultats que m'atorga el Reglament Orgànic i Funcional de la Conselleria de Medi Ambient, aprovat pel Decret 90/1999 de 30 de juliol, del Consell de la Generalitat Valenciana, se sotmet a exposició pública el següent :
  
Estudi d'impacte ambiental: desballestament de vehicles en partida Camí Calderona, polígon 73, parcel·la 170-A al terme municipal de Museros (València).
  
Expedient: 428/1997- AIA.
  
Terme municipal: Museros (València)
  
Promotor: Desguace Europa 2000, SL.
  
Lloc: Conselleria de Medi Ambient, carrer de Francesc Cubells, 7, 46311 València i Ajuntament de Museros (València)
  
Període: 30 dies hàbils comptadors de l'endemà de la publicació d'aquest anunci en el Diari Oficial de la Generalitat Valenciana
Diari Oficial de la Generalitat Valenciana


Sumari del DOGV 3666, del 14-01-2000 (2000/159)

Subhasta número 15/1999. Urbanització de la zona verda de l’avinguda Bernat Guinovart, segon tram.
--------------------------------------------------------------------------------------------------

### Dades del document

Número de DOGV
:   3666

Data del DOGV
:   14-01-2000

Secció del DOGV
:   V. ALTRES ANUNCIS - B) LICITACIÓ DE CONTRACTES ADMINISTRATIUS

Número del document
:   2000/159


Data del document
:   27-12-1999

Organisme emissor
:   Ajuntament d'Algemesí

Tipus de document
:   Subhasta

Descriptors 

:   * Algemesí
    * contracte d'obres

Subhasta número 15/1999. Urbanització de la zona verda de l'avinguda Bernat Guinovart, segon tram. [2000/S159]
  
1. Entitat adjudicadora
  
Organisme: Ajuntament d'Algemesí
  
Dependència que tramita l'expedient: Departament de Contractació
  
Número d'expedient: 15/1999
  
2. Objecte del contracte
  
Descripció de l'objecte: urbanització de la zona verda de l'avinguda Bernat Guinovart, segon tram.
  
Lloc d'execució: casc urbà d'Algemesí
  
Termini d'execució: tres mesos
  
3. Tramitació, procediment i forma d'adjudicació
  
Tramitació: ordinària
  
Procediment: obert
  
Forma: subhasta
  
4. Pressupost base de licitació
  
Import total: 76.510.573 pessetes, IVA inclòs. (135.332,7984 euros)
  
5. Garanties
  
Provisional: 450.350 pessetes (2.706,65 euros)
  
Definitiva: 900.700 (5.413,316024 euros)
  
6.Obtenció d'informació i documentació
  
Entitat: Ajuntament d'Algemesí, Departament de Contractació
  
Domicili: c/muntanya, 24
  
Localitat: 46894 Algemesí.
  
Telèfon: 67 267 23 68
  
Data termini d'obtenció de documentació: vint-i-sis dies naturals a partir del següent al de la publicació.
  
7. Documents específics del contractista
  
Classificació. (grups, subgrups i categoria):
  
Grup A, subgrup 2
  
Grup C, subgrup 2, 3, 4, 5 i 6.
  
Altres requisits: no hi han
  
8. Presentació de les ofertes o de les sol·licituds de participació
  
Data termini de presentació: vint-i-sis dies naturals a partir del següent al de la publicació.
  
Documentació a presentar: s'especifica en la clàusula 17 del plec de condicions.
  
Lloc de presentació: Registre General de l'ajuntament
  
9. Obertura d'ofertes
  
Entitat: Ajuntament d'Algemesí
  
Data: el dia hàbil següent al termini de presentació de propostes.
  
Hora: 13.00 hores.
  
10. Altres informacions
  
11. Despeses dels anuncis
  
A càrrec de l'adjudicatari
Diari Oficial de la Generalitat Valenciana


Sumari del DOGV 3879, del 16-11-2000 (2000/8923)

RESOLUCIÓ de 26 d'octubre de 2000, del conseller de Justícia i Administracions Públiques, per la qual s'aprova l'escut de l'Ajuntament de Cabanes (Castelló).
-------------------------------------------------------------------------------------------------------------------------------------------------------------

### Dades del document

Número de DOGV
:   3879

Data del DOGV
:   16-11-2000

Secció del DOGV
:   III. CONVENIS I ACTES - G) ALTRES ASSUMPTES

Número del document
:   2000/8923


Data del document
:   26-10-2000

Organisme emissor
:   Conselleria de Justícia i Administracions Públiques

Tipus de document
:   Resolució

Descriptors 

:   * Cabanes
    * administració local
    * bandera
    * municipi
    * heràldica

RESOLUCIÓ de 26 d'octubre de 2000, del conseller de Justícia i Administracions Públiques, per la qual s'aprova l'escut de l'Ajuntament de Cabanes (Castelló). [2000/X8923]
  
L'Ajuntament de Cabanes ha estimat convenient adoptar escut perquè el represente i simbolitze. Per això, d'acord amb les facultats que li confereixen les disposicions legals en vigor, va elevar per a la seua aprovació la corresponent proposta, prèvia memòria i estudi heràldic.
  
El procediment es va tramitar d'acord amb les normes establides en el Decret 116/1994, de 21 de juny, del Govern Valencià, pel qual es regulen els símbols, tractaments i honors de les entitats locals de la Comunitat Valenciana.
  
El Consell Tècnic d'Heràldica va emetre dictamen favorable.
  
Per aquests motius, i fent ús de les facultats que em confereix la legislació abans citada, resolc:
  
Aprovar l'escut adoptat per l'Ajuntament de Cabanes que quedarà organitzat de la manera següent:
  
?Escut quadrilong de punta redona.
  
En camp de gules, tres torres d'or, major la del centre, maçonades i aclarides de sable, terrassades del seu color. Envoltades per la part inferior de dues branques de llorer de sinople.
  
Al timbre, corona reial oberta?.
  
Contra aquesta resolució que posa fi a la via administrativa els interessats podran interposar, potestativament, recurs de reposició davant el mateix òrgan que ha dictat l'acte, en el termini d'un mes comptador des de l'endemà de la seua notificació o publicació, si és el cas, en el Diari Oficial de la Generalitat Valenciana, o bé recurs contenciós administratiu davant de la Sala del Contenciós Administratiu del Tribunal Superior de Justícia de la Comunitat Valenciana, en el termini de dos mesos comptador des de l'endemà de la seua notificació o publicació, si és el cas, en el Diari Oficial de la Generalitat Valenciana. Tot això d'acord amb el que disposen els articles 116 i 117 de la Llei 30/1992, de 26 de novembre, del Règim Jurídic de les Administracions Públiques i del Procediment Administratiu Comú, i els articles 10, 14 i 46 de la Llei 29/1998, de 13 de juliol, Reguladora de la Jurisdicció Contenciosa Administrativa, sense perjudici que els interessats utilitzen qualsevol altra via que consideren oportuna.
  
València, 26 d'octubre de 2000.- El conseller de Justícia i Administracions Públiques: Carlos González Cepeda.
Diari Oficial de la Generalitat Valenciana


Sumari del DOGV 3703, del 07-03-2000 (2000/1466)

Informació pública del programa d’actuació integrada del sòl urbanitzable industrial del polígon 2, partida de la Solaneta.
---------------------------------------------------------------------------------------------------------------------------

### Dades del document

Número de DOGV
:   3703

Data del DOGV
:   07-03-2000

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2000/1466


Organisme emissor
:   Ajuntament de Terrateig

Tipus de document
:   Anunci

Informació pública del programa d'actuació integrada del sòl urbanitzable industrial del polígon 2, partida de la Solaneta. [2000/Q1466]
  
L'Ajuntament Ple, amb data 22 de febrer de 2000, ha acordat sotmetre a informació pública la proposta, elaborada per l'empresa Verniprens, SA, de programa d'actuació integrada del sòl urbanitzable industrial, polígon 2, partida de la Solaneta, que inclou memòria del programa, projecte de reparcel·lació i projecte d'urbanització, per a la tramitació simultània d'aquest de conformitat amb el que s'estableix en els articles 45, 46, 53 i 69 de la Llei Reguladora de l'Activitat Urbanística, pel termini de 20 dies, comptadors des de la publicació d'aquest edicte en el Diari Oficial de la Generalitat Valenciana, perquè les persones interessades el puguen consultar i formular al·legacions, proposicions juridicoeconòmiques en competència i alternatives tècniques. Les proposicions juridicoeconòmiques es presentaran durant els cinc dies següents al venciment del termini d'informació pública.
Diari Oficial de la Generalitat Valenciana


Sumari del DOGV 3797, del 20-07-2000 (2000/5669)

Subhasta número 2000/2/003/010. Obra d'enllumenat del segon tram al parc Bernat Guinovart.
------------------------------------------------------------------------------------------

### Dades del document

Número de DOGV
:   3797

Data del DOGV
:   20-07-2000

Secció del DOGV
:   V. ALTRES ANUNCIS - B) LICITACIÓ DE CONTRACTES ADMINISTRATIUS

Número del document
:   2000/5669


Data del document
:   23-06-2000

Organisme emissor
:   Ajuntament d'Algemesí

Tipus de document
:   Subhasta

Descriptors 

:   * Algemesí
    * contracte d'obres

Subhasta número 2000/2/003/010. Obra d'enllumenat del segon tram al parc Bernat Guinovart. [2000/M5669]
  
1. Entitat adjudicadora
  
- Organisme: Ajuntament d'Algemesí.
  
- Dependència que tramita l'expedient: Departament Contractació.
  
- Número expedient: 00/2/003/010.
  
2. Objecte del contracte
  
- Descripció de l'objecte: enllumenat del segon tram al parc Bernat Guinovart.
  
- Lloc execució: nucli urbà d'Algemesí.
  
- Termini d'execució: tres mesos.
  
3. Tramitació, procediment i forma d'adjudicació
  
- Tramitació: ordinària.
  
- Procediment: obert.
  
- Forma: subhasta.
  
4. Pressupost base de licitació
  
- Import total: 8.000.000 de pessetes (48.080,96 euros), IVA inclòs.
  
5. Garanties
  
- Provisional: 160.000 pessetes.
  
- Definitiva: 4% de l'import de l'adjudicació del contracte.
  
6. Obtenció d'informació i documentació
  
- Entitat: Ajuntament d'Algemesí, Departament Contractació.
  
- Domicili: carrer de la Muntanya, 24.
  
- Codi postal i localitat: 46441 Algemesí.
  
- Telèfon: 42 218 95 97.
  
- Termini d'obtenció de documentació: 26 dies naturals a partir del següent de la data de publicació.
  
7. Documents específics del contractista
  
No s'exigeixen.
  
8. Presentació de les ofertes o de les sol·licituds de participació
  
- Termini de presentació: 26 dies naturals a partir del següent a la data de la publicació.
  
- Documentació a presentar: s'especifica en la clàusula 17 del plec de condicions.
  
- Lloc de presentació: registre general de l'ajuntament.
  
9. Obertura d'ofertes
  
- Entitat: Ajuntament d'Algemesí.
  
- Dia: el primer dia hàbil següent al termini de la presentació de les propostes.
  
- Hora: 13.00.
  
11. Despeses dels anuncis
  
A càrrec de l'adjudicatari.
Diari Oficial de la Generalitat Valenciana


Sumari del DOGV 3753, del 19-05-2000 (2000/3908)

Notificació de l'esmena de documentació en relació amb l'Ordre de 5 d'agost de 1999, de la Conselleria de Cultura, Educació i Ciència, d'ajudes per a lloguer d'habitatge.
--------------------------------------------------------------------------------------------------------------------------------------------------------------------------

### Dades del document

Número de DOGV
:   3753

Data del DOGV
:   19-05-2000

Secció del DOGV
:   V. ALTRES ANUNCIS - G) ALTRES ASSUMPTES

Número del document
:   2000/3908


Organisme emissor
:   Institut Valencià de la Joventut

Tipus de document
:   Anunci

Notificació de l'esmena de documentació en relació amb l'Ordre de 5 d'agost de 1999, de la Conselleria de Cultura, Educació i Ciència, d'ajudes per a lloguer d'habitatge. [2000/A3908]
  
Edicte de l'Institut Valencià de la Joventut pel qual es notifica l'esmena de la documentació que acompanya la sol·licitud d'ajuda per al lloguer d'habitatge, en relació amb l'Ordre de 5 d'agost de 1999, de la Conselleria de Cultura, Educació i Ciència, per la qual es convocaven ajudes econòmiques per al lloguer d'habitatges per jóvens.
  
Davant de la impossibilitat d'efectuar la notificació directament al senyor Jorge Noguera García, amb domicili a València, carrer Fabián y Fuero, 25, 36 €cosa que s'ha intentat sense cap efecte?, en compliment del que disposa l'article 59.4 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, i a l'efecte que disposa l'article susdit, es procedeix a realitzar la notificació següent.
  
«Vista l'Ordre de 5 d'agost de 1999, de la Conselleria de Cultura, Educació i Ciència, per la qual es convoquen ajudes econòmiques per al lloguer d'habitatges per a jóvens.
  
I vista la documentació aportada juntament amb la seua sol·licitud, segons el que estableix la base tercera de l'ordre susdita, s'observa la falta i/o incorrecció que a continuació s'assenyala:
  
- Justificant dels ingressos que percep. Aquesta justificació es farà mitjançant:
  
a) Declaració de l'impost sobre la renda de les persones físiques corresponent a l'any 1998, o
  
b) Si no n'hi havia, el certificat negatiu de l'Agència Estatal Tributària corresponent a l'any 1998.
  
- Contracte de lloguer.
  
Els documents presentats que no siguen originals hauran de ser degudament confrontats.
  
La documentació esmentada s'haurà de presentar dins del termini de 10 dies comptadors a partir de l'endemà de la recepció d'aquesta notificació, i se li comunica que, en cas contrari, es considerarà que ha desistit de la seua petició, després de la resolució que prèviament es dictarà en els termes que disposa l'article 42 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.».